als_Latn dik_Latn sag_Latn
Informacion mbi cilësinë e shërbimit që përmban kontrata
Që përdoruesit të jenë të informuar kur duhet të zgjedhin një kompani të shërbimit të lëvizshëm telefonik, apo shërbimin që plotëson më mirë kërkesat e tyre, ata duhet të jenë të mirëinformuar dhe me cilësinë e shërbimit të çdo sipërmarrësi.
Rregullorja e cilësisë së shërbimit:
Rregullorja e Cilësisë së Shërbimit vendos parametrat e cilësisë të aplikueshme në shërbimin telefonik të lëvizshëm të cilat maten nga sipërmarrësit. Gjithashtu krijon përmbajtjen e këtyre parametrave, formatin dhe mënyrat e publikimit të informacionit mbi cilësinë e shërbimeve të ofruara. Qëllimi i rregullores është që të sigurojë publikimin dhe të bëjë të vlefshme, të krahasueshme, të qarta, të plota dhe të përditësuara të dhënat e sipërmarrësve për cilësinë e shërbimeve të ofruara prej tyre.
Informacioni që përmbajnë Kontratat e pajtimit
Kontratat përmbajnë qartë nivelet e cilësisë së shërbimit që sipërmarrësi merr përsipër të sigurojë për përdoruesin, d.m.th. minimumi i niveleve të cilësisë së shërbimit që çon në pagesën e kompesimit ose të rimbursimit kur nuk sigurohet cilësia e duhur.
Veç përcaktimit të kohës maksimale të lidhjes së shërbimit nga sipërmarrësi, e cila duhet të përfshihet në kontratë , AKEP sugjeron që sipërmarrësit duhet të përfshijnë tregues të caktuar të cilësisë në kontratën e pajtimit. Gjithashtu duhet bërë e njohur se kur sipërmarrësi mund të zgjedhë nëse do t’i adoptojë apo jo këta tregues.
Ju lutem shikoni;
Rregulloren për treguesit e cilësisë së shërbimit: www.akep.al/AKEP/rregullore-per-treguesit-cilesise-se-sherbimit.pdf, tek e cila do të gjeni dhe :
Parametrat e cilësisë së shërbimit të propozuara nga AKEP
- Kohën maksimale për lidhjen fillestare.
Koha matet në ditë kalendarike/ kohëzgjatja nga momenti kur përdoruesi ka bërë kërkesën për shërbimin deri në kohën që shërbimi bëhet i disponueshëm për pajtimtarin.
- Kohën maksimale të ndërprerjes/pezullimit të shërbimit
Matet në orë për muaj, dhe është koha që zgjat nga momenti që përdoruesi humbet aksesin për shërbimin deri në rivendosjen e plotë të tij. Nëse në fund të muajit, shërbimi nuk është rivendosur, koha do të llogaritet si fillim në ditën e parë të muajit tjetër.
Në rastin kur sipërmarrësi nuk arrin të përmbushë treguesit e vendosur për ndërprerjen e shërbimit apo pezullimin, sugjerohet rimbursimi për përdoruesin, i llogaritur sipas çmimeve të vendosura në kontratë dhe që janë në proporcion me përqindjen e orëve të ndërprerjes/pezullimit të shërbimit gjatë muajit pavarësisht ndonjë kompesimi shtesë. Për shërbimet e pakontraktuara, sugjerohet që konsumi mesatar i tre muajve të fundit të përdoret për të llogaritur shumën e kompesimit për t’u paguar.
- Koha maksimale e riparimit të difekteve
Është koha që zgjat nga momenti që difekti është raportuar te sipërmarrësi deri në rivendosjen e plotë të shërbimit, d.m.th.kur situata që ka ekzistuar para difektit është rivendosur plotësisht.
- Koha maksimale e shkëputjes/deaktivizimit të shërbimit
Është koha që zgjat nga momenti i marrjes së kërkesës nga përdoruesi për të përfunduar marrjen e shërbimit deri në momentin që shërbimi është shkëputur. Kërkesa quhet e vlefshme kur paraqitet nga përdoruesi, është e plotësuar siç duhet dhe paraqitur në kohë.
- Koha maksimale e kthimit të përgjigjes për ankesat dhe kërkesat e përdoruesve
Koha matet në ditë kalendarike, nga dita e paraqitjes së ankesës/ kërkesës për informacion te sipërmarrësi dhe datën në të cilën vendimi i sipërmarrësit i është njoftuar ankuesit, apo dtaën në të cilën përgjigja për kërkesën është dërguar.
- Koha maksimale për plotësimin e kërkesës për portabilitit
Koha matet në ditë kalendarike, nga data që kërkesa për portabilitet është prezantuar nga përdoruesi te sipërmarrësi deri në plotësim të kësaj kërkese.
Informacioni mbi parametrat e cilësisë duhet të bëhet publik për përdoruesit, me shkrim, në të gjitha pikat e shitjes (të sipërmarrësit, agjentëve të shitjeve të tij apo partnerëve të shpërndarjes) dhe duhet gjithashtu të publikohet në ëeb-site respektive.
Rregullorja e cilësisë së shërbimit nuk imponon nivelet minimale të cilësisë së shërbimit mbi sipërmarrësit e shërbimit telefonik të lëvizshëm. Sipërmarrësit duhet të publikojnë nivelet e cilësisë që ata ofrojnë në kontratat e shërbimit, bashkë me detajet e skemave të kompesimit dhe rimbursimit në rastin e mungesës së niveleve të cilësisë së ofruar.
Kjo do të thotë që në rastin kur sipërmarrësi merr përsipër të sigurojë nivele të caktuara të cilësisë dhe nuk i përmban ato, përdoruesi ka të drejtën e kompesimit, të cilën duhet ta kërkojë direkt nga sipërmarrësi, ose nëpërmjet AKEP, ose t’i drejtohet Gjykatës. Nëse sipërmarrësi zgjedh të ofrojë shërbime jo me cilësinë e kërkuar, kjo gje duhet specifikuar në Kontratën e pajtimit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn